dtac ปรับตัวอย่างไรท่ามกลางวิกฤติในปีนี้ ลงทุนแมน พูดคุยกับ คุณชารัด เมห์โรทรา CEO ของ dtac
เมื่อไม่กี่วันที่ผ่านมา ลงทุนแมนมีโอกาสพูดคุยกับคุณชารัด เมห์โรทรา  CEO ของบริษัทโทเทิ่ล แอ็คเซ็ส คอมมูนิเคชั่น จำกัด (มหาชน) หรือ dtac  ปีนี้ เป็นปีที่ธุรกิจโทรคมนาคมในประเทศไทยก้าวเข้าสู่ยุคเปลี่ยนผ่านอีกครั้ง  หลังจากในเดือนกุมภาพันธ์ เราประสบความสำเร็จในการประมูลคลื่นความถี่ 5G   แต่แล้ว วิกฤติโรคระบาดโควิด-19 ก็ได้เกิดขึ้น ส่งผลให้ธุรกิจในหลายอุตสาหกรรมได้รับผลกระทบ ไม่เว้นแม้แต่ผู้ให้บริการเครือข่ายอย่าง dtac
30 ก.ค. 2563

dtac ปรับตัวอย่างไรท่ามกลางวิกฤติในปีนี้
ลงทุนแมน พูดคุยกับ คุณชารัด เมห์โรทรา CEO ของ dtac
เมื่อไม่กี่วันที่ผ่านมา ลงทุนแมนมีโอกาสพูดคุยกับคุณชารัด เมห์โรทรา 
CEO ของบริษัทโทเทิ่ล แอ็คเซ็ส คอมมูนิเคชั่น จำกัด (มหาชน) หรือ dtac
ปีนี้ เป็นปีที่ธุรกิจโทรคมนาคมในประเทศไทยก้าวเข้าสู่ยุคเปลี่ยนผ่านอีกครั้ง 
หลังจากในเดือนกุมภาพันธ์ เราประสบความสำเร็จในการประมูลคลื่นความถี่ 5G
เรื่องนี้ส่งผลให้ ประเทศไทยมีความพร้อม และสามารถวางรากฐานการพัฒนาเทคโนโลยีแห่งอนาคตได้อย่างรวดเร็วเป็นอันดับต้น ๆ ของโลก
แต่แล้ว วิกฤติโรคระบาดโควิด-19 ก็ได้เกิดขึ้น
ส่งผลให้ธุรกิจในหลายอุตสาหกรรมได้รับผลกระทบ
ไม่เว้นแม้แต่ผู้ให้บริการเครือข่ายอย่าง dtac
แล้วครึ่งปีที่แรกผ่านมา 
dtac รับมือกับเหตุการณ์ที่เกิดขึ้นอย่างไร
และปรับกลยุทธ์การดำเนินธุรกิจอะไรบ้าง?
ข้อเท็จจริงจากวิกฤติโรคระบาดที่เกิดขึ้น
สะท้อนให้เห็นว่าประเทศไทยจะเป็นประเทศที่สามารถรับมือกับโรคระบาดโควิด-19 ได้อย่างมีประสิทธิภาพ เมื่อเทียบกับประเทศอื่น ๆ ทั่วโลก
อย่างไรก็ตาม เมื่อเรามาดูภาพรวมในแง่ของเศรษฐกิจประเทศไทยที่ต้องพึ่งพารายได้จากทั้งการส่งออก และท่องเที่ยวเป็นหลัก 
นั่นจึงทำให้เศรษฐกิจมีแนวโน้มที่จะฟื้นตัวช้ากว่าที่คิด
พอเรื่องเป็นแบบนี้คุณชารัด CEO ของ dtac
ได้ให้ความเห็นว่าเมื่อรายได้ส่วนใหญ่ของคนไทยหายไป 
อำนาจในการจับจ่ายใช้สอยของเราจะลดลง
ประกอบกับรายงานจาก World Bank คาดการณ์ว่าประชากรไทยกว่า 8.3 ล้านคนมีความเสี่ยงต่อการตกงาน และมีแนวโน้มว่าแรงงานดังกล่าวไหลกลับสู่ภูมิลำเนาอย่างมีนัยสำคัญ
เรื่องนี้สะท้อนมาจากปริมาณการใช้งานอินเทอร์เน็ตในพื้นที่ภูมิลำเนาเติบโตสูงกว่ากรุงเทพฯ ถึง 5 เท่าในช่วงที่ผ่านมา
ในขณะเดียวกัน เมื่อโรคระบาดทำให้เศรษฐกิจภาคปกติหดตัวลงมันจึงกลายมาเป็นตัวเร่งให้ทั้งเรา และองค์กรหลายแห่ง หันเข้าหาเทคโนโลยี และการใช้งานช่องทางดิจิทัลที่มากขึ้น
คุณชารัด ได้ระบุเพิ่มเติมว่าคนไทยใช้งานอินเทอร์เน็ต ต่อเดือนเพิ่มขึ้นถึง 44%
ซึ่งสิ่งที่ทาง dtac พบเห็นเพิ่มเติมก็คือ การแลกสิทธิพิเศษ dtac reward ในหมวดการช้อปปิงออนไลน์ และบริการสั่งอาหารออนไลน์ที่เพิ่มขึ้นกว่า 5 เท่า
สรุปง่าย ๆ ก็คือ พฤติกรรมของเราที่มีแนวโน้มจะเกิดขึ้นในอีกหลายปีข้างหน้า
กลับถูกเร่งให้เกิดขึ้น “ตอนนี้” ภายในระยะเวลาไม่กี่เดือน
แล้ว dtac ซึ่งเป็นองค์กรขนาดใหญ่ ปรับตัวอย่างไร?
คุณชารัดกล่าวว่า dtac ได้ปรับรูปแบบการทำงาน
โดยยึดหลักการทำงานแบบ Tight-Loose-Tight
อธิบายตามคอนเซ็ปต์ ง่าย ๆ คือ
Tight คือ การที่เรายังต้องมีเป้าหมายชัดเจนสำหรับการทำงาน
Loose คือ การที่เรามีความยืดหยุ่น มีความอิสระสำหรับการทำงานมากขึ้น 
Tight คือ การที่เรายังคงต้องมีความรับผิดชอบไม่ว่าเราจะทำงานจากที่ไหน
ทั้งหมดนี้จึงทำให้ตั้งแต่ประเทศไทยปิดเมืองจนถึงปัจจุบัน พนักงานของ dtac กว่าร้อยละ 95 ยังทำงานแบบยืดหยุ่น โดยพนักงานจะสลับกันเข้าออฟฟิศในแต่ละสัปดาห์ หรือเฉพาะในวันที่จำเป็น
นอกจากการทำงานที่ยืดหยุ่นแล้ว dtac ก็ได้เริ่มนำระบบควบคุมอัตโนมัติมาใช้เพื่อเพิ่มประสิทธิภาพในการดำเนินงาน
รวมถึงการให้พนักงานแต่ละแผนกภายในองค์กรเข้าสู่การแข่งขัน Botathon หรือการสร้างหุ่นยนต์ผู้ช่วย
โดยการแข่งขันมีจุดมุ่งหมายให้แต่ละแผนกคิดค้นตัวช่วยที่จะทำให้ย่นระยะเวลาการทำงาน และป้องกันความผิดพลาดที่จะเกิดขึ้นจากความผิดพลาดของมนุษย์ให้ได้มีประสิทธิภาพมากขึ้น
นอกเหนือจากการปรับตัวภายในองค์กรแล้ว
แผนการลงทุนที่จะเกิดขึ้นในช่วงครึ่งหลังของปีนี้ 
ก็มีการปรับเปลี่ยนไปตามสถานการณ์ เช่นกัน
ด้วยเหตุการณ์โรคระบาดที่ส่งผลกระทบต่อการใช้จ่ายของเราที่ชะลอตัวลง 
รวมกับพฤติกรรมการเปลี่ยนสมาร์ตโฟนของเราที่กินระยะเวลานานขึ้น
สองเรื่องนี้เป็นปัจจัยสำคัญที่ทำให้ dtac คาดการณ์ว่าความพร้อมของเราที่จะนำขีดความสามารถของเทคโนโลยี 5G ไปใช้ได้ยังมีจำกัด
ในขณะที่การลงทุนพัฒนาเทคโนโลยี 5G บนพื้นที่กลุ่มอุตสาหกรรมในโครงการระเบียงเขตเศรษฐกิจภาคตะวันออก หรือ EEC จะสามารถสร้างประสิทธิภาพได้ดีกว่า
เรื่องนี้จึงทำให้ dtac ลงทุนในการติดตั้งสถานีฐาน 5G คลื่น 26 GHz และคลื่น 700 MHz ในรูปแบบการใช้งานบน EEC เพื่อให้บริการกล้องตรวจการณ์อัจฉริยะ และบริการอินเทอร์เน็ตไร้สายความเร็วสูงประจำที่
นอกจากนี้ ทางบริษัทก็ได้ปรับกลยุทธ์การลงทุนเพิ่มเติมโดยทางบริษัทจะให้ความสำคัญกับการหลั่งไหลกลับภูมิลำเนาของแรงงานจำนวนมาก และเทรนด์การทำงานระยะไกล
เริ่มตั้งแต่การขยายบริการคลื่น 2300 MHz บนคลื่นทีโอที เพื่อให้บริการอินเทอร์เน็ตความเร็วสูง
ผ่านการลงทุนบนสถานีเรือข่าย 4G-TDD จำนวนมากกว่า 20,000 สาขา
รวมไปถึงการขาย Massive MIMO ในพื้นที่ที่มีการใช้งานหนาแน่นทั่วประเทศซึ่งสิ่งเหล่านี้จะช่วยยกระดับการใช้งานอินเทอร์เน็ตความเร็วสูงบนสมาร์ตโฟน และเน็ตบ้านแบบใหม่ ได้อย่างมีประสิทธิภาพมากขึ้น
แล้วนอกเหนือจากองค์กร การลงทุนแล้ว
ช่วงที่ผ่านมา dtac สร้างประสบการณ์อะไร
ให้กับลูกค้าบ้าง?
สิ่งที่เห็นได้ชัดก็คือ สิทธิพิเศษจาก dtac reward ที่ทางบริษัทเข้าไปจับมือกับแพลตฟอร์มส่งอาหาร และร้านค้า เพื่อสนับสนุนชุมชนเหล่านี้ยังคงสร้างรายได้ พร้อมทั้งลูกค้าที่ได้รับสิทธิพิเศษ
นอกจากนั้น ทางบริษัทก็ยังมีสิทธิพิเศษในรูปแบบของประกันสุขภาพ และปรับระดับราคาค่าบริการที่เป็นมิตรมากขึ้นเพื่อช่วยแบ่งเบาภาระทางการเงินให้กับลูกค้าที่เป็นคนฐานใหญ่ของประเทศ
สิ่งเหล่านี้ก็เป็นความเคลื่อนไหวของ dtac ตลอดระยะเวลา 6 เดือนที่ผ่านมา
ซึ่งเรื่องดังกล่าวก็ถือว่าเป็นอีกหนึ่งกรณีศึกษาที่น่าสนใจ
เพราะแม้ว่า dtac จะเป็นองค์กรใหญ่ขนาดไหน 
แต่ทางบริษัทก็มีความพร้อมของคนในองค์กร
มีความเด็ดขาดในการตัดสินใจลงทุนตามสถานการณ์ที่เปลี่ยนแปลงไป
รวมถึงการยึดผลประโยชน์ของผู้บริโภค และพันธมิตรทางธุรกิจเป็นสำคัญ
ทั้งหมดนี้จึงได้ทำให้ dtac ประสบความสำเร็จ ผ่านวิกฤติครึ่งปีแรกมาอย่างมีประสิทธิภาพ..